钦定古今图书集成/明伦汇编/闺媛典/第034卷 > 刘汝能妻彭氏
## 钦定古今图书集成/明伦汇编/闺媛典/第034卷 > 刘汝能妻彭氏

按《宝庆府志》：“彭氏，邵阳人，训导刘汝能妻。性端静，知
内则大义。甫及笄，归能。能出后叔父，叔亦早丧，家素
贫，能常就馆于外，氏以纺绩事所后叔母，甘旨曲意
承懽后所后叔母盲，氏起居扶持无晨夕，十五年，莫
不称其至孝。生子孔昭、孔晖离乳即习以威仪，执经
督课，视父尤严。昭为名诸生。晖登辛酉贤书，氏殁，三”
党咸恸，失母仪焉。晖后成忠烈于中州。